**OBEC HOSŤOVÁ, Hosťová 120, 951 02**

**Z Á P I S N I C A**

**Z MIMORIADNEHO ZASADNUTIA OBECNÉHO ZASTUPITEĽSTVA**

Dátum konania: 30. apríla 2012

Prítomní: Podľa prezenčnej listiny

/ priložená k zápisnici/

Program: 1. Otvorenie zasadnutia

2. Dotácia na Územný plán obce – schválenie jej prijatia

3. Rôzne

4. Záver

K bodu číslo 1:

Prvé mimoriadne zasadnutie obecného zastupiteľstva v r. 2012 otvorila a viedla starostka obce, Mária Jaleczová. Skonštatovala, že sú prítomní traja členovia obecného zastupiteľstva, preto je zasadnutie uznášaniaschopné. Za overovateľov určila poslancov: 1

* Ing. Michal Boszorád
* Miroslav Maťo

Za zapisovateľku určila seba, Máriu Jaleczovú.

K bodu č. 2:

Obec Hosťová začiatkom roka 2012 poslala na Ministerstvo dopravy, výstavby a regionálneho rozvoja žiadosť o dotáciu na územný plán. V zákone č. 226, § 4, bod c/ o poskytovaní dotácií na spracovanie UPO zo dňa 6.7.2011 sa uvádza, že obec musí prispieť 20% oprávnených nákladov k dotácii, t. j. samotná dotácii by mala činiť 80%. Obci Hosťová MDVRR schválilo dotáciu vo výške 4080,-Eur , čo predstavuje 50% oprávnených nákladov. Keďže rozpočet obcí na rok 2012 sa schválil koncom r. 2011 a obce v ňom rátali len s 20%-nou spoluúčasťou na UPO, mnoho starostov vyjadrilo na MDVRR negatívny postoj k rozdeľovaniu dotácií z nasledovného dôvodu: ak by niektorá obec odmietla pridelenú dotáciu, v nasledujúcom roku by mala pri hodnotení žiadosti odrátané body, čo by malo za následok ďalšie krátenie dotácie.

Z uvedeného dôvodu sa MDVRR rozhodlo umožniť tým obciam, ktoré mali schválenú dotáciu rovnú alebo menšiu ako 50%, aby odstúpili od zmluvy o dotácii bez akýchkoľvek sankcií. Po vysvetlení situácie ohľadom poskytnutia dotácie za ÚPO dala starostka hlasovať za odstúpenie od zmluvy o dotácii. Poslanci sa vyjadrili v tom zmysle, že obec investovala do procesu obstarania aj vybavovania dokumentov ÚPO /zadanie, vyjadrenia jednotlivých inštitúcií.../ veľa času aj financií, tak by sme mali využiť dotáciu na dotiahnutie celej záležitosti do úspešného konca /vypracovanie návrhu ÚPN a čistopisu, jeho schválenie jednotlivými úradmi/.

Zápisnica zo zasadnutia Obecného zastupiteľstva zo dňa 30.04.2012

Jeho schválenie bude prínosom pri riešení otázky stavebných pozemkov v častiach obce , ktoré sú umiestnené v extraviláne obce.

Hlasovanie za odstúpenie od zmluvy o dotácii:

za: 0

proti: 3 / Ing. Michal Boszorád, Miroslav Maťo, Marián Balko/

K bodu č. 3:

bod. a/

Starostka obce na zasadnutí OZ dňa 26.3.2012 informovala prítomných o Žiadosti Okresnej prokuratúry v Nitre o zaslanie spisového materiálu týkajúceho sa procesu výberu nájomcu ornej pôdy vo vlastníctve obce.

Dňa 23.4.2012 bolo Obci Hosťová doručené vyjadrenie okresného prokurátora k uvedenej záležitosti – upozornenie prokurátora podľa § 28 ods. 1 zákona č. 153/2001 Z. z. O prokuratúre v znení neskorších právnych predpisov, v ktorom navrhol nasledovné:

- v budúcej činnosti obce v prípade prevodov vlastníctva majetku obce resp. pri prenechávaní

majetku obce do nájmu dôsledne postupovať v súlade s ustanovením § 9 a zákona o majetku obcí / zabezpečiť, aby bol zámer predaja, resp. Zámer prenájmu majetku obce zverejnený aj v regionálnej tlači, rovnako, aby zo zápisnice zo zasadnutia obecného zastupiteľstva vyplývala skutočnosť, že majetok sa prenechá do nájmu najmenej za také nájomné, za aké sa v tom čase a na tom mieste obvykle prenechávajú do nájmu na dohodnutý účel veci toho istého druhu alebo porovnateľné veci, 2

-viesť rokovania zasadnutia obecného zastupiteľstva v súlade so zákonom, najmä v súlade s ustanovením § 12 ods. 9 zákona o obecnom zriadení zachovávať zásadu verejnosti v prípadoch, keď je predmetom rokovania nakladanie s majetkom obce

-oboznámiť obsah tohto prokurátorského opatrenia na najbližšom zasadnutí Obecného zastupiteľstva v Hosťovej

bod B/

Podľa § 3 bodu 1 Požiarneho poriadku Obce Hosťová schváleného obecným zastupiteľstvom dňa , obecné zastupiteľstvo schvaľuje okrem iného preventivára požiarnej ochrany obce, ktorého úlohou je :

1/ organizovanie a vyhodnocovanie preventívnych protipožiarnych kontrol v obci,

2/ školenie kontrolných skupín obce

3/ vypracovanie dokumentácie ochrany pred požiarmi obce

4/ vykonávanie preventívno-výchovnej činnosti v obci

Starostka z uvedeného dôvodu navrhla schváliť p. Žáka z Ladíc, s ktorým má obec podpísanú zmluvu o spolupráci, za preventivára požiarnej ochrany.

Hlasovanie:

za: 0

proti: 3 / Ing. Michal Boszorád, Miroslav Maťo, Marián Balko/

Zápisnica zo zasadnutia Obecného zastupiteľstva zo dňa 30.04.2012

Poslanci namietali tým ,že aj v obci Hosťová majú dvaja živnostníci oprávnenie na vykonávanie práce bezpečnostného technika a tí by poskytovali obci uvedené služby bezplatne. Starostka dostala za úlohu preveriť, či oprávnenie spomenutých živnostníkov je platné a takisto preveriť možnosť odstúpenia od zmluvy s p. Žákom.

1. Uznesenia zo zasadnutia Obecného zastupiteľstva v Hosťovej zo dňa 30.04.2012

UZNESENIE Č 12 /2012

Obecné zastupiteľstvo v Hosťovej

a/ **neschvaľuje** odstúpenie od zmluvy o dotácii za ÚPO

UZNESENIE Č 13/2012 3

Obecné zastupiteľstvo v Hosťovej

a/ berie na vedomie Upozornenie prokurátora zo dňa 13.4.2012

UZNESENIE Č 14 /2012

Obecné zastupiteľstvo v Hosťovej

a/ neschvaľuje p. Žáka za preventivára obce

Overovatelia zápisnice:

Ing. Michal Boszorád ….............................

Miroslav Maťo ….............................

Zapisovateľka zápisnice:

Mária Jaleczová …...............................

Mária Jaleczová

starostka obce

Zápisnica zo zasadnutia Obecného zastupiteľstva zo dňa 30.04.2012